多谢老弥明,金芽石鼎烹。
一瓯浮雪白,两腋觉风清。
齿颊回真味,诗联悟道情。
北窗高卧处,魂梦到蓬瀛。
平生言语苦不工,甲乙未能成类稿。
曩时陶谢以诗鸣,竭力追随终莫到。
上人词锋极痛快,睥睨千人军可扫。
长须惊喜见此客,无怪绕枝鳱鹊噪。
师言能诗且工画,笔仗须先知嫩老。
复言能画亦饱参,亹亹玄谈听更好。
吾闻法海深又深,性珠可得不可讨。
若除诗画与谈禅,未审云何真悟道。
百岁已过半,只身谁与偕。
得因徵悟道,失在太开怀。
且托山花宿,时从水竹斋。
神回天上活,骨付月中埋。
见色明心事已差,闻声悟道更交加。
观音妙智慈悲力,荆棘林生优钵华。
总道见桃华悟道,此语不知还是无。
茫茫宇宙人无数,那个男儿是丈夫。
大觉世尊,腊月八夜,
字正四刻,睹明星而悟道,
引得后代儿孙,夜半染皂。
智门昨夜伤风,打嚏凑得恰好。
求人不如求自己,自己肯时无不成。
如今宝塔所将圆,诸人尽发一轮心。
气急杀人因悟道,灵山会上没闲人。
大小不拘皆拽石,高低齐转普庵经。
山林岩谷皆微笑,此是如来最上因。
若有痴顽拨不转,猪楼羊棬好安身。
老僧拄杖头有眼,不打披毛戴角伦。
如是斩钉并截铁,一人了事万皆新。
六年雪岭竟无成,练得身形似鹤形。
尽谓见明星悟道,何曾悟道见明星。
入山何富,出山何贫,
知心能几人。
九月授衣天,山林无可授。
破衲拥残云,痴坐蒲团透。
长庆棱卷帘悟道,病眼见空花。
香林远纸袄大书,破袖争出手。
凫短鹤长,驴前马后,
不知笑破他人口。
补陀岩上,白衣观音,
闻声悟道,见色明心。